Uredba Komisije (ES) št. 1491/2003

z dne 25. avgusta 2003

o dopolnitvi Priloge k Uredbi (ES) št. 2400/96 (Ficodindia dell‘Etna, Monte Etna, Colline di Romagna, Pretuziano delle Colline Teramane, Torta del Casar, Manzana de Girona ali Poma de Girona)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo (ES) št. 806/2003 [2] in zlasti člena 6(3) in (4) Uredbe,

ob upoštevanju naslednjega:

(1) v skladu s členom 5 Uredbe (EGS) št. 2081/92, je Italija Komisiji poslala štiri vloge za registracijo imen "Ficodindia dell‘Etna", "Monte Etna", "Colline di Romagna" in "Pretuziano delle Colline Teramane" kot označbe porekla, Španija pa je poslala eno vlogo za registracijo imena "Torta del Casar" kot označbo porekla ter eno vlogo za registracijo imena "Manzana de Girona" ali "Poma de Girona" kot geografsko označbo.

(2) V skladu s členom 6(1) Uredbe je ugotovljeno, da vloge izpolnjujejo vse zahteve Uredbe in da zlasti vsebujejo vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede šestih imen iz Priloge k tej uredbi po objavi v Uradnem listu Evropskih skupnosti [3].

(4) Vsako od šestih imen je torej treba vnesti v Register zaščitenih označb porekla in zaščitenih geografskih označb in jih tako zaščititi v vsej Skupnosti kot zaščitene označbe porekla ali zaščitene geografske označbe, odvisno od primera.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1428/2003 [5] –

SPREJELA NASLEDNJO UREDBO:

Člen 1

Vsako od šestih imen v tej prilogi se doda v Prilogo k Uredbi (ES) št. 2400/96 in se vnese kot zaščitena označba porekla (ZOP) ali zaščitena geografska označba (ZGO), odvisno od primera, kot je predvideno v členu 6(3) Uredbe (EGS) št. 2081/92.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. avgusta 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 122, 16.5.2003, str. 1.

[3] UL C 275, 12.11.2002, str. 11 (Ficodindia dell‘Etna).UL C 281, 19.11.2002, str. 5 (Monte Etna).UL C 286, 22.11.2002, str. 10 (Colline di Romagna).UL C 309, 12.12.2002, str. 2 (Pretuziano delle Colline Teramane).UL C 291, 26.11.2002, str. 2 (Torta del Casar).UL C 316, 18.12.2002, str. 14 (Manzana de Girona ali Poma de Girona).

[4] UL L 203, 12.8.2003, str. 7.

[5] UL C 327, 18.12.1996, str. 11.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sadje, zelenjava in žita

ITALIJA

Ficodindia dell‘Etna (ZOP)

ŠPANIJA

Manzana de Girona ali Poma de Girona (ZGO)

Olja in maščobe/Oljčno olje

ITALIJA

Monte Etna (ZOP)

Colline di Romagna (ZOP)

Pretuziano delle Colline Teramane (ZOP)

Siri

ŠPANIJA

Torta del Casar (ZOP)

--------------------------------------------------